b'\n_START_ARTICLE_\nFranz Halder\n_START_SECTION_\nKehidupan awal\n_START_PARAGRAPH_\nHalder dilahirkan di W\xc3\xbcrzburg, anak kepada Jeneral Max Halder. Pada tahun 1902, beliau menyertai Rejimen Ke-3 Artileri Diraja Bavaria di Munich. Beliau telah dinaikkan pangkat ke Leftenan pada tahun 1904, setelah tamat pengajian dari Sekolah Tentera di Munich, beliau kemudian menghadiri Sekolah Artileri (1906-1907) dan Maktab Turus Bavaria (Akademi Perang) (1911-1914), kedua-duanya di Munich.\n_START_SECTION_\nPerang Dunia I\n_START_PARAGRAPH_\nPada tahun 1914, Halder menjadi Pegawai Ordnans, bertugas di Markas Kor Ke-3 Bavaria. Pada bulan Ogos 1915 beliau telah dinaikkan pangkat ke Hauptmann (Kapten) di Staf Am Tentera Darat Ke-6 (pada masa itu diperintah oleh Rupprecht, Putera Mahkota Bavaria). Semasa tahun 1917 beliau berkhidmat sebagai seorang pegawai Staf Am dalam Markas Tentera Darat Ke-2 sebelum dipindahkan ke Tentera Darat Ke-4.'